
Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U22007 - 001455/ 13.03.2007
REFERAT

privind aprobarea Planului Urbanistic de Detaliu “Locuinţe colective, institutii si servicii”, Calea Sever Bocu nr. 31 Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22007 - 001455/ 13.03.2007 privind aprobarea Planului Urbanistic de Detaliu “Locuinţe colective, institutii si servicii”, C. Sever Bocu nr. 31, Timişoara;


Având în vedere prevederile Certificatului de Urbanism, nr. 6159/19.10.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Locuinţe colective, institutii si servicii”, C. Sever Bocu nr. 31, Timişoara. 


Planul Urbanistic de Detaliu este elaborat de proiectantul S.C. Studio 3D SRL, proiect nr.13/2006, la cererea beneficiarilor POP CRISTIAN, POP CORINA SIMONA, S.C. STITCH S.R.L..
Terenul studiat în cadrul P.U.D. este situat în intravilanul municipiului Timişoara, în zona de nord a oraşului, cu deschidere la o artera importanta - Calea Sever Bocu (fosta Calea Lipovei). Prin P.U.G. Timişoara pentru acest amplasament este stabilită funcţiunea de locuinte cu regim de inaltime P-P+2 si functiuni complementare. 

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Avand in vedere specificul documentatiei de urbanism depuse, respectiv „ imobil locuinte colective” si impactul asupra vecinatatilor deja construite s-a prezentat acordul Asociatiei de proprietari Calea Lipovei nr. 33 şi Asociaţia de proprietari Calea Lipovei nr. 29, Timişoara, Bl. 4, Timisoara, conform reglementarilor Ordinului ministrului transporturilor, constructiilor si turismului pentru aprobarea normelor metodologice de aplicare a Legii nr. 50/1991 privind autorizarea executarii lucrarilor de constructii, Anexa 2. lit. b.4.
Suprafaţa totală studiată în cadrul P.U.D. este de 605 mp. şi este proprietatea privată a POP CRISTIAN SI POP CORINA SIMONA, având nr. topo. 28146, înscris în CF nr. 16226 Timişoara. S.C. STITCH S.R.L. are drept de inchiriere asupra 303/605 mp. pe o perioada de 5 ani incepand cu 19.02.2007. Parcela care face obiectul P.U.D. este scoasă din circuitul agricol, conform extrasului C.F. anexat documentaţiei.

Având în vedere că în ultimii ani C. Sever Bocu, zona preponderent rezidenţiala cu constructii P-P+2E+M până la P+4E – P+10E, cu funcţiuni complementare, s-a transformat intr-o zona cu pronuntat caracter de comercial si servicii, prin P.U.D. “ Locuinţe colective, institutii si servicii”, C. Sever Bocu nr. 31, Timişoara se propune realizarea unei zone cu funcţiune mixtă, de locuinţe colective şi funcţiuni complementare de comerţ, servicii, birouri, cu regim de înălţime maxim S+P+6E+Er.


Accesul auto pe parcela se va face din str. Linistei, pe o rampa de coborare la subsol. 

Sunt prevăzute bransamente la reţelele edilitare existente în zonă, pentru a deservi obiectivul propus.


Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate în subsolul imobilului si la sol pentru locuinţele si funcţiunile propuse (servicii şi comerţ).
Indicii propuşi prin prezenta documentaţie sunt:


POT maxim = 60 %  - funcţiune mixtă locuinţe colective şi servicii, comerţ


CUT maxim = 4,0

Hcornisa maxim = 30,00m


Regim maxim de înălţime S+P+6E+Er

Având în vedere regimul de înălţime propus, prin soluţia arhitecturală prezentată este prevăzut lift pentru accesul persoanelor, în conformitate cu normele în vigoare.

Se vor respecta condiţiile impuse de prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planului Urbanistic de Detaliu “Locuinţe colective, institutii si servicii”, C. Sever Bocu nr. 31, Timişoar se va integra în Planul Urbanistic General al Municipiului Timişoara şi va avea o valabilitate de 10 ani.

